Document ID: 32015R0208

A BIZOTTSÁG (EU) 2015/208 FELHATALMAZÁSON ALAPULÓ RENDELETE
(2014. december 8.)
a 167/2013/EU európai parlamenti és tanácsi rendeletnek a mezőgazdasági és erdészeti járművek jóváhagyására vonatkozó funkcionális járműbiztonsági követelményekre való tekintettel történő kiegészítéséről
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági és erdészeti járművek jóváhagyásáról és piacfelügyeletéről szóló, 2013. február 5-i 167/2013/EU európai parlamenti és tanácsi rendeletre (1) és különösen annak 17. cikke (5) bekezdésére és 49. cikke (3) bekezdésére,
mivel:
(1)
A belső piac olyan, belső határok nélküli térség, amelyben biztosított az áruk, a személyek, a szolgáltatások és a tőke szabad mozgása. A mezőgazdasági és erdészeti járművek, valamint azok rendszerei, alkatrészei és önálló műszaki egységei tekintetében ezért a 167/2013/EU rendelettel létrehozott átfogó uniós típus-jóváhagyási és megerősített piacfelügyeleti rendszert kell alkalmazni.
(2)
A „traktor” 167/2013/EU rendelet 3. cikkének (8) bekezdésében szereplő fogalommeghatározásának körébe tartozó olyan mezőgazdasági és erdészeti járművek típusjóváhagyását, amelyekre munkagépek vannak felszerelve, az említett rendelet 77. cikke szerint kell elvégezni.
(3)
A felszerelt munkagépek segítségével a traktorok sokrétű mezőgazdasági és erdészeti célokra használhatók, beleértve a különleges céltevékenységeket is. Ezért a felszerelt munkagépek a 2006/42/EK európai parlamenti és tanácsi rendelet (2) hatálya alá tartoznak a 167/2013/EU rendelet 77. cikkében leírtak szerint.
(4)
A 97/836/EK tanácsi határozattal (3) az Unió csatlakozott az ENSZ Európai Gazdasági Bizottságának (ENSZ-EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás). A Bizottság a „CARS 2020: Cselekvési terv a versenyképes és fenntartható európai gépjárműiparért” című közleményében kiemelte, hogy a nem vámjellegű kereskedelmi akadályok felszámolásának legjobb módja az 1958. évi ENSZ-EGB-megállapodásban meghatározott nemzetközi előírások elfogadása.
(5)
A 97/836/EK határozattal az Unió egyben csatlakozott az ENSZ-EGB 3., 4., 5., 6., 7., 19., 23., 31., 37., 38., 43., 71., 79., 98. és 99 sz. előírásához is.
(6)
Az uniós rendeletek járműalkatrészekre vonatkozó egyes követelményei a megfelelő ENSZ-EGB-előírásokból származnak. A technológia fejlődésével az ENSZ-EGB-előírásokat folyamatosan módosítják, így a kapcsolódó uniós rendeleteket is rendszeresen aktualizálni kell, hogy továbbra is összhangban legyenek az ENSZ-EGB-előírások tartalmával.
(7)
A 167/2013/EU rendelet lehetővé teszi, hogy az ENSZ-EGB-előírások az uniós jogszabályokkal egyenértékűen alkalmazhatók legyenek a járművek uniós típusjóváhagyása céljából. Az említett rendelet szerint az uniós jogszabályokkal egyenértékűen alkalmazandó ENSZ-EGB-előírások szerinti típusjóváhagyást az említett rendelet, valamint annak felhatalmazáson alapuló és végrehajtási aktusai szerinti uniós típusjóváhagyásnak kell tekinteni.
(8)
Az ENSZ-EGB-előírások uniós jogszabályokkal egyenértékű formában történő használata nemcsak a műszaki követelmények, hanem a tanúsítási és az adminisztratív eljárások terén is segít elkerülni az átfedéseket. A közvetlenül a nemzetközileg elfogadott szabványokon alapuló típusjóváhagyás ezenkívül megkönnyíti majd a piacra jutást a harmadik országokban, különösen azokban, amelyek a felülvizsgált 1958. évi megállapodás szerződő felei, és így javul az uniós gazdasági ágazat versenyképessége.
(9)
Indokolt tehát felvenni az ENSZ-EGB 3., 4., 5., 6., 7., 19., 23., 31., 37., 38., 43., 71., 79., 98., 99., 106., 112. és 113. sz. előírását e rendelet I. mellékletébe, amely az uniós jogszabályokkal egyenértékű formában alkalmazandó ENSZ-EGB-előírásokat sorolja fel.
(10)
A 167/2013/EU rendelet 17. cikke és I. melléklete a korábban a rendelet által hatályon kívül helyezett irányelvekben tárgyalt, funkcionális biztonságra vonatkozó követelményeket határozza meg. Bár az e rendeletben lefektetett követelmények az említett hatályon kívül helyezett irányelvekből kerültek átemelésre, szükség esetén fontos módosításokat kell bevezetni a műszaki fejlődéshez való igazodás, a hatály további jármű-kategóriákra való kiterjesztése, illetve a biztonsági szint növelése érdekében, például a következők tekintetében: kormányozhatóság, üvegezés, méretek és tömegek, gumiabroncsok és mechanikus kapcsolószerkezetek, amelyek meghatározónak minősülnek a mezőgazdasági és erdészeti járművek funkcionális biztonsága szempontjából. A terepjárásra kialakított, de szilárd burkolatú közutakon is használt mezőgazdasági és erdészeti traktorok egyedi tulajdonságainak figyelembevétele érdekében a jármű legnagyobb tervezési sebességére, sebességszabályozójára és sebességkorlátozó berendezéseire vonatkozóan is követelményeket kell bevezetni.
(11)
Ha a gyártók a 167/2013/EU rendelet 2. cikke szerint megadott nemzeti típusjóváhagyást kérelmezhetnek, a tagállamoknak szabad kezet kell adni az e rendeletben meghatározottaktól eltérő nemzeti típus-jóváhagyási követelmények meghatározása terén e rendelet valamennyi tárgya esetében.
A nemzeti típusjóváhagyás céljaira a hatóságok a funkcionális biztonságra hivatkozva nem tagadhatják meg olyan járművek, rendszerek, alkatrészek és önálló műszaki egységek jóváhagyását, amelyek teljesítik az e rendeletben leírt követelményeket, kivéve bizonyos követelményeket, mivel egyes tagállamokban nemzeti szinten szigorúbb szabályozás van érvényben.
(12)
A tagállamoknak a 167/2013/EU rendeletben és az annak alapján elfogadott egyéb felhatalmazáson alapuló jogi aktusokban meghatározott időponttól kezdődően meg kell tiltaniuk az e rendeletben leírt követelményeket nem teljesítő új járművek forgalomba hozatalát, nyilvántartásba vételét és forgalomba helyezését.
(13)
Az új típus-jóváhagyási szabályok egységes alkalmazási időpontjának a biztosítása érdekében e rendelet 2016. január 1-jétől alkalmazandó, ugyanattól az időponttól, mint a 167/2013/EU rendelet,
ELFOGADTA EZT A RENDELETET:
I. FEJEZET
TÁRGY ÉS FOGALOMMEGHATÁROZÁSOK
1. cikk
Tárgy
E rendelet a 167/2013/EU rendelettel összhangban részletes műszaki követelményeket és vizsgálati eljárásokat állapít meg a funkcionális biztonságra vonatkozóan, a fékteljesítmény kivételével, a mezőgazdasági és erdészeti járművek és az azokba szánt rendszerek, alkatrészek és önálló műszaki egységek jóváhagyásához és piacfelügyeletéhez.
2. cikk
Fogalommeghatározások
A 167/2013/EU rendelet fogalommeghatározásai érvényesek. Emellett a következő fogalommeghatározások is alkalmazandók:
1. „elvontató berendezés”: a traktorra felszerelt alkatrész, amely a traktor és a vontató között mechanikus kapcsolatot létesít annak érdekében, hogy a traktort el lehessen vontatni, amikor a traktor nem a saját meghajtásával működik;
2. „terheletlen tömeg menetkész állapotban”: az üzemképes állapotú terheletlen jármű tömege a gyártó előírásai szerinti szokásos felszerelések, a hűtőközeg, a kenőanyagok, a tüzelőanyag, a szerszámok és a (75 kg testsúlyúnak tekintett) járművezető tömegével együtt, de a választható tartozékok nélkül;
3. „kormányberendezés”: a vezető által a traktor kormányzása érdekében közvetlenül irányított alkatrész;
4. „kormányzási erőkifejtés”: a vezető által a traktor kormányzása érdekében a kormányberendezésre kifejtett erő;
5. „alapfelszerelésű gumiabroncsok”: a gyártó által a szóban forgó járműhöz adott és a 167/2013/EU rendelet 68. cikkének a) pontjában említett minta szerinti adatközlő lapon meghatározott gumiabroncstípus vagy -típusok;
6. „alapfelszerelésű hernyótalpak”: a gyártó által a szóban forgó járműhöz adott és a 167/2013/EU rendelet 68. cikkének a) pontjában említett minta szerinti adatközlő lapon meghatározott hernyótalptípus vagy -típusok;
7. „visszapillantó tükör”: olyan eszköz, amelynek az a feladata, hogy a IX. melléklet 5. pontjában geometriailag meghatározott látómezőben tiszta rálátást nyújtson hátrafelé, és amelyet - ésszerű határokon belül - sem a traktor alkatrészei, sem a traktoron tartózkodó személyek nem takarhatnak el;
8. „belső visszapillantó tükör”: olyan visszapillantó tükör, amely a traktor fülkéjén vagy vázszerkezetén belül van felszerelve;
9. „visszapillantó tükrök osztálya”: egy vagy több közös jellemzővel vagy funkcióval rendelkező visszapillantó tükrök közös kategóriája;
10. „lámpa”: az úttest megvilágítására (fényszóró) vagy fényjelzések kibocsátására szolgáló berendezés;
11. „traktor tengelytávja” vagy „jármű tengelytávja”: a traktor vagy a jármű hosszanti középsíkjára merőleges, a traktor vagy a jármű tengelyein áthaladó függőleges síkok közötti távolság;
12. „terhelt jármű”: a műszakilag megengedett legnagyobb tömegig terhelt jármű.
II. FEJEZET
FUNKCIONÁLIS JÁRMŰBIZTONSÁGRA VONATKOZÓ KÖVETELMÉNYEK
3. cikk
A beszereléssel és a funkcionális biztonság igazolásával összefüggő követelmények
(1) A gyártók a mezőgazdasági és erdészeti járműveket a funkcionális biztonság szempontjából olyan rendszerekkel, alkatrészekkel és önálló műszaki egységekkel szerelik fel, amelyeket úgy terveztek, gyártottak és szereltek össze, hogy a rendeltetésszerűen használt és a gyártó utasításainak megfelelően karbantartott jármű teljesíteni tudja az 5-38. cikkben meghatározott részletes műszaki követelményeket, és megfeleljen az ugyanott előírt vizsgálati eljárásokon.
(2) A gyártók fizikai vizsgálatok elvégzésével igazolják a jóváhagyó hatóság előtt, hogy az Unióban forgalmazott, nyilvántartásba vett vagy forgalomba helyezett mezőgazdasági és erdészeti járművek teljesítik mind a 167/2013/EU rendelet 17. cikkében és I. mellékletében a funkcionális biztonsággal kapcsolatban meghatározott követelményeket, mind az e rendelet 5-38. cikkében meghatározott részletes műszaki követelményeket, és megfelelnek az ugyanott előírt vizsgálati eljárásokon.
(3) A gyártók gondoskodnak arról, hogy az Unióban forgalmazott vagy forgalomba helyezett tartalék alkatrészek teljesítsék az ebben a rendeletben meghatározott részletes műszaki követelményeket, és megfeleljenek az ugyanitt említett vizsgálati eljárásokon.
(4) A gyártók benyújtják a jóváhagyó hatósághoz azon intézkedések leírását, amelyeket az erőátvitelt vezérlő rendszer, benne a funkcionális biztonságot szavatoló elektronikus vezérlő számítógépek (ha be vannak szerelve) manipulálásának és módosításának megelőzése céljából hoztak.
4. cikk
Az ENSZ-EGB-előírások alkalmazása
A mezőgazdasági és erdészeti járművek típusjóváhagyására az e rendelet I. mellékletében felsorolt ENSZ-EGB-előírások és módosításaik vonatkoznak.
5. cikk
A funkcionális biztonsággal kapcsolatos követelményekre és a vizsgálati eljárásokra vonatkozó műszaki előírások
(1) A funkcionális biztonsággal kapcsolatos működés vizsgálatára szolgáló eljárásokat az ebben a rendeletben meghatározott vizsgálati követelmények szerint kell elvégezni.
(2) A vizsgálatokat a jóváhagyó hatóság végzi, vagy jelenlétében végzik, vagy a jóváhagyó hatóság engedélyével a műszaki szolgálat végzi.
(3) A mérési módszerekről és a vizsgálati eredményekről jelentést kell tenni a jóváhagyó hatóságnak, olyan vizsgálati jegyzőkönyv formájában, amelyet a 167/2013/EU rendelet 68. cikkének f) pontja előír.
6. cikk
A jármű szerkezeti integritására vonatkozó követelmények
A 167/2013/EU rendelet 17. cikke (2) bekezdésének a) pontja szerint a járművekre vonatkozó szerkezeti integritási követelményeket e rendelet II. melléklete szerint kell ellenőrizni.
7. cikk
A legnagyobb tervezési sebességre, a sebességszabályozókra és a sebességkorlátozó berendezésekre vonatkozó követelmények
A 167/2013/EU rendelet 17. cikke (2) bekezdésének b) pontja szerint a sebességre, sebességszabályozókra és sebességkorlátozó berendezésekre vonatkozó vizsgálati eljárásokat és teljesítménykövetelményeket e rendelet III. melléklete szerint kell elvégezni és ellenőrizni.
8. cikk
A gyors traktorok kormányzására vonatkozó követelmények
A 167/2013/EU rendelet 17. cikke (2) bekezdésének b) pontja szerint a gyors traktorok kormányzására vonatkozó vizsgálati eljárásokat és teljesítménykövetelményeket e rendelet IV. melléklete szerint kell elvégezni és ellenőrizni.
9. cikk
Kormányzásra vonatkozó követelmények
A 167/2013/EU rendelet 17. cikke (2) bekezdésének b) pontja szerint a kormányzásra vonatkozó vizsgálati eljárásokat és teljesítménykövetelményeket e rendelet V. melléklete szerint kell elvégezni és ellenőrizni.
10. cikk
Sebességmérőkre vonatkozó követelmények
A 167/2013/EU rendelet 17. cikke (2) bekezdésének b) pontja szerint a sebességmérőre vonatkozó vizsgálati eljárásokat és teljesítménykövetelményeket e rendelet VI. melléklete szerint kell elvégezni és ellenőrizni.
11. cikk
Látómezőre és ablaktörlőkre vonatkozó követelmények
A 167/2013/EU rendelet 17. cikke (2) bekezdésének c) pontja szerint a látómezőre és a ablaktörlőkre vonatkozó vizsgálati eljárásokat és teljesítménykövetelményeket e rendelet VII. melléklete szerint kell elvégezni és ellenőrizni.
12. cikk
Üvegezésre vonatkozó követelmények
A 167/2013/EU rendelet 17. cikke (2) bekezdésének c) pontja szerint az üvegezésre vonatkozó vizsgálati eljárásokat és követelményeket e rendelet VIII. melléklete szerint kell elvégezni és ellenőrizni.
13. cikk
Visszapillantó tükrökre vonatkozó követelmények
A 167/2013/EU rendelet 17. cikke (2) bekezdésének c) pontja szerint a visszapillantó tükrökre vonatkozó vizsgálati eljárásokat és teljesítménykövetelményeket e rendelet IX. melléklete szerint kell elvégezni és ellenőrizni.
14. cikk
A járművezetőt tájékoztató rendszerekre vonatkozó követelmények
A 167/2013/EU rendelet 17. cikke (2) bekezdésének c) pontja szerint a járművezetőt tájékoztató rendszerekre vonatkozó vizsgálati eljárásokat és követelményeket e rendelet X. melléklete szerint kell elvégezni és ellenőrizni.
15. cikk
A világító- és fényjelző berendezésekre, valamint fényforrásaikra vonatkozó követelmények
A 167/2013/EU rendelet 17. cikke (2) bekezdésének d) pontja szerint a világító- és fényjelző berendezésekre, valamint fényforrásaikra vonatkozó vizsgálati eljárásokat és teljesítménykövetelményeket e rendelet XI. melléklete szerint kell elvégezni és ellenőrizni.
16. cikk
Világítóberendezések beépítésére vonatkozó követelmények
A 167/2013/EU rendelet 17. cikke (2) bekezdésének d) pontja szerint a világítóberendezések beépítésére vonatkozó vizsgálati eljárásokat és követelményeket e rendelet XII. melléklete szerint kell elvégezni és ellenőrizni.
17. cikk
Utasvédelemre vonatkozó követelmények, ideértve a jármű belső kialakítását, a fejtámlákat, a biztonsági öveket és a járműajtókat
A 167/2013/EU rendelet 17. cikke (2) bekezdésének e) pontja szerint az utasvédelemre - ideértve a jármű belső kialakítását, a fejtámlákat, a biztonsági öveket és a járműajtókat - vonatkozó vizsgálati eljárásokat és teljesítménykövetelményeket e rendelet XIII. melléklete szerint kell elvégezni és ellenőrizni.
18. cikk
A jármű külsejére és kiegészítő elemeire vonatkozó követelmények
A 167/2013/EU rendelet 17. cikke (2) bekezdésének f) pontja szerint a jármű külsejére és kiegészítő elemeire vonatkozó vizsgálati eljárásokat és követelményeket e rendelet XIV. melléklete szerint kell elvégezni és ellenőrizni.
19. cikk
Az elektromágneses összeférhetőségre vonatkozó követelmények
A 167/2013/EU rendelet 17. cikke (2) bekezdésének g) pontja szerint az elektromágneses összeférhetőségre vonatkozó vizsgálati eljárásokat és teljesítménykövetelményeket e rendelet XV. melléklete szerint kell elvégezni és ellenőrizni.
20. cikk
Hangjelző berendezésekre vonatkozó követelmények
A 167/2013/EU rendelet 17. cikke (2) bekezdésének h) pontja szerint a hangjelző berendezésekre vonatkozó vizsgálati eljárásokat, illetve teljesítménykövetelményeket e rendelet XVI. melléklete szerint kell elvégezni és ellenőrizni.
21. cikk
Fűtésrendszerekre vonatkozó követelmények
A 167/2013/EU rendelet 17. cikke (2) bekezdésének i) pontja szerint a fűtésrendszerekre vonatkozó vizsgálati eljárásokat és teljesítménykövetelményeket e rendelet XVII. melléklete szerint kell elvégezni és ellenőrizni.
22. cikk
A jogosulatlan használat ellen védő berendezésekre vonatkozó követelmények
A 167/2013/EU rendelet 17. cikke (2) bekezdésének j) pontja szerint a jogosulatlan használat ellen védő berendezésekre vonatkozó eljárásokat és teljesítménykövetelményeket e rendelet XVIII. melléklete szerint kell elvégezni és ellenőrizni.
23. cikk
Rendszámtáblákra vonatkozó követelmények
A 167/2013/EU rendelet 17. cikke (2) bekezdésének k) pontja szerint a rendszámtáblákra vonatkozó vizsgálati eljárásokat és követelményeket e rendelet XIX. melléklete szerint kell elvégezni és ellenőrizni.
24. cikk
A hatóságilag előírt táblákra és jelölésekre vonatkozó követelmények
A 167/2013/EU rendelet 17. cikke (2) bekezdésének k) pontja szerint a hatóságilag előírt táblákra és jelölésekre vonatkozó követelményeket e rendelet XX. melléklete szerint kell ellenőrizni.
25. cikk
Méretekre és a pótkocsi tömegére vonatkozó követelmények
A 167/2013/EU rendelet 17. cikke (2) bekezdésének l) pontja szerint a méretekre és a pótkocsi tömegére vonatkozó vizsgálati eljárásokat és követelményeket e rendelet XXI. melléklete szerint kell elvégezni és ellenőrizni.
26. cikk
A legnagyobb terhelt tömegre vonatkozó követelmények
A 167/2013/EU rendelet 17. cikke (2) bekezdésének l) pontja szerint a legnagyobb terhelt tömegre vonatkozó vizsgálati eljárásokat és követelményeket e rendelet XXII. melléklete szerint kell elvégezni és ellenőrizni.
27. cikk
Pótsúlyokra vonatkozó követelmények
A 167/2013/EU rendelet 17. cikke (2) bekezdésének l) pontja szerint a pótsúlyokra vonatkozó vizsgálati eljárásokat és követelményeket e rendelet XXIII. melléklete szerint kell elvégezni és ellenőrizni.
28. cikk
Az elektromos rendszerek biztonságára vonatkozó követelmények
A 167/2013/EU rendelet 17. cikke (2) bekezdésének m) pontja szerint az elektromos rendszerekre vonatkozó követelményeket e rendelet XXIV. melléklete szerint kell ellenőrizni.
29. cikk
Tüzelőanyag-tartályokra vonatkozó követelmények
A 167/2013/EU rendelet 17. cikke (2) bekezdésének a) és m) pontja és 18. cikke (2) bekezdésének l) pontja szerint a tüzelőanyag-tartályokra vonatkozó vizsgálati eljárásokat és teljesítménykövetelményeket e rendelet XXV. melléklete szerint kell elvégezni és ellenőrizni.
30. cikk
A hátsó ütközésvédelemre vonatkozó követelmények
A 167/2013/EU rendelet 17. cikke (2) bekezdésének n) pontja szerint a hátsó ütközésvédelemre vonatkozó vizsgálati eljárásokat és teljesítménykövetelményeket e rendelet XXVI. melléklete szerint kell elvégezni és ellenőrizni.
31. cikk
Az oldalsó ütközésvédelemre vonatkozó követelmények
A 167/2013/EU rendelet 17. cikke (2) bekezdésének o) pontja szerint az oldalsó ütközésvédelemre vonatkozó vizsgálati eljárásokat és követelményeket e rendelet XXVII. melléklete szerint kell elvégezni és ellenőrizni.
32. cikk
Rakfelületekre vonatkozó követelmények
A 167/2013/EU rendelet 17. cikke (2) bekezdésének p) pontja szerint a rakfelületekre vonatkozó vizsgálati eljárásokat és követelményeket e rendelet XXVIII. melléklete szerint kell elvégezni és ellenőrizni.
33. cikk
Elvontató berendezésekre vonatkozó követelmények
A 167/2013/EU rendelet 17. cikke (2) bekezdésének q) pontja szerint az elvontató berendezésekre vonatkozó teljesítménykövetelményeket e rendelet XXIX. melléklete szerint kell ellenőrizni.
34. cikk
Gumiabroncsokra vonatkozó követelmények
A 167/2013/EU rendelet 17. cikke (2) bekezdésének r) pontja szerint a gumiabroncsokra vonatkozó vizsgálati eljárásokat és teljesítménykövetelményeket e rendelet XXX. melléklete szerint kell elvégezni és ellenőrizni.
35. cikk
A felcsapódó víz elleni védelemre vonatkozó követelmények
A 167/2013/EU rendelet 17. cikke (2) bekezdésének s) pontja szerint a felcsapódó víz elleni védelemre vonatkozó vizsgálati eljárásokat és teljesítménykövetelményeket e rendelet XXXI. melléklete szerint kell elvégezni és ellenőrizni.
36. cikk
A hátrameneti fokozatra vonatkozó követelmények
A 167/2013/EU rendelet 17. cikke (2) bekezdésének t) pontja szerint a hátrameneti fokozatra vonatkozó követelményeket e rendelet XXXII. melléklete szerint kell ellenőrizni.
37. cikk
A hernyótalpakra vonatkozó követelmények
A 167/2013/EU rendelet 17. cikke (2) bekezdésének u) pontja szerint a hernyótalpakra vonatkozó vizsgálati eljárásokat és teljesítménykövetelményeket e rendelet XXXIII. melléklete szerint kell elvégezni és ellenőrizni.
38. cikk
Mechanikus kapcsolószerkezetekre vonatkozó követelmények
A 167/2013/EU rendelet 17. cikke (2) bekezdésének v) pontja szerint a mechanikus kapcsolószerkezetekre vonatkozó vizsgálati eljárásokat és teljesítménykövetelményeket e rendelet XXXIV. melléklete szerint kell elvégezni és ellenőrizni.
III. FEJEZET
A TAGÁLLAMOK KÖTELEZETTSÉGEI
39. cikk
A járművek, rendszerek, alkatrészek és önálló műszaki egységek típusjóváhagyása
A nemzeti hatóságok a 167/2013/EU rendeletnek és a jelen, a funkcionális biztonságról szóló rendeletnek nem megfelelő új járművek esetén 2018. január 1-jei hatállyal megtiltják az ilyen járművek forgalmazását, nyilvántartásba vételét, illetve forgalomba helyezését.
40. cikk
A járművek, rendszerek, alkatrészek és önálló műszaki egységek nemzeti típusjóváhagyása
A nemzeti hatóságok a funkcionális biztonsággal kapcsolatos okokra hivatkozva nem tagadhatják meg adott típusú járműre, rendszerre, alkatrészre vagy önálló műszaki egységre vonatkozó nemzeti típusjóváhagyás megadását, ha a szóban forgó jármű, rendszer, alkatrész vagy önálló műszaki egység megfelel az e rendeletben meghatározott követelményeknek, az alábbiakra vonatkozó követelmények kivételével:
a)
a 25. cikkben meghatározott járműméretek és pótkocsitömeg;
b)
a 26. cikkben meghatározott legnagyobb terhelt tömeg;
c)
átlagos talpnyomás és hernyótalpgörgőnkénti legnagyobb terhelés a 37. cikkben meghatározott C kategóriájú traktorok esetében;
d)
a 16. cikkben meghatározott jelzőpanelek és -fóliák a 2,55 m-t meghaladó szélességű S kategóriájú járművek esetében.
IV. FEJEZET
ZÁRÓ RENDELKEZÉSEK
41. cikk
Hatálybalépés és alkalmazás
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2016. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. december 8-án.

Labels: 3
7
8
6